== Påvirkning af østkirken ==
Origenes tænkte sig en oprindelig samling af alle intelligente væsner omkring [[guddom]]men. Et [[syndefald]] i [[ånd]]ernes verden førte til [[skabelse]]n, hvor Gud skabte et [[kosmos]] som en læreanstalt for at bringe de faldne ånder tilbage til Gud. Kristus blev sendt som frelseren for at forsone skaberværket med ophavet. Til sidst skal alle - mennesker, [[engel|engle]] og [[djævel|djævle]] - bringes tilbage til det oprindelige fællesskab med Gud. Origenes tænkte sig videre muligheden for nye syndefald og genoprettelser. Kirken forkastede hans lære om sjælenes præeksistens og muligheden for senere fald. Den tog også afstand fra tanken om alles forsoning med Gud, hvilket udelukker læren om evig [[fortabelse]]. Men Origenes' tanke om et kosmos, som kommer fra Gud og vender tilbage til ham, blev en central del af østkirkens tænkning, og videre udformet af "de [[Kappadokien|kappadokiske]] fædre" i 300-tallet.<ref>Tollefsen, Syse og Nicolaisen: ''Tenkere og ideer'' (s. 178), forlaget Gyldendal, Oslo 2002,{{ISBN|82-417-0966-8}}</ref>
Vegetarer